《和顾子达见寄二首 其二》
元代·郭翼

君住同丘似同谷，閒身应是笑官忙。梅花有兴吟东阁，萱草无官树北堂。

谩省观鱼庄叟乐，谁怜歌凤接舆狂。相看马困盐车日，何处悲鸣觅九方。

作者简介：（1305—1364）元昆山人，字羲仲，号东郭生，又号野翁。少从卫培学，工诗，尤精于《易》。以豪杰自负。尝献策张士诚，不用，归耕娄上。老得训导官，与时忤，偃蹇以终。有《雪履斋笔记》、《林外野言》。